**Anexa 2: Definiții și mod de calcul indicatori**

1. **Definiția indicatorilor de realizare**

| **Cod indicator** | **Denumire indicator** | **Unitate de măsura** | **Tip regiune** | **Definiții și modalitate de calcul** |
| --- | --- | --- | --- | --- |
| 01PSO4 | **Unități sanitare publice sprijinite,** din care:   * unități sanitare publice/ structuri publice care desfășoară activități medicale de tip ambulatoriu/ acordă asistență medicală ambulatorie | Unități sanitare | Regiuni mai puțin dezvoltate  Regiune mai dezvoltată | **Definiție**  **Numărul de unități sanitare publice care, în contextul prezentului apelul, beneficiază de investiții pentru a desfășura/ acorda asistență medicală ambulatorie**  **Modalitate de calcul**   * La nivel de proiect, ținta indicatorului 01PSO4 *Unități sanitare publice sprijinite* va fi 1.   NB  În contextul prezentului apel **nu** sunt eligibile proiectele (cererile de finanțare) care vizează în cadrul aceluiași proiect mai multe unități sanitare sau cele prin care se vor depune mai multe cereri de finanțare pentru aceiași unitate sanitară.  **Raportare**   * Indicatorul se raportează la **momentul operaționalizării investiției (PV de recepție care atestă faptul că unitatea sanitară poate primi pacienți, alte documente, etc.)** * Stabilirea și raportarea indicatorului pe tip de regiune de dezvoltare se face funcție de localizarea ambulatoriului/ structurii publice care desfășoară activități medicale de tip ambulatoriu sau acordă asistență medicală ambulatorie care beneficiază de investiție, respectiv fie regiunea mai dezvoltată București Ilfov, fie regiune mai puțin dezvoltată (și nu funcție de localizarea solicitantului/ partenerului) |
| RCO69 | Capacitatea unităților de asistență medicală noi sau modernizate | Persoane/ an | Regiuni mai puțin dezvoltate  Regiune mai puțin dezvoltată | **Definiție:**  **Numărul anual maxim de persoane care pot fi deservite cel puțin o dată pe an de unități medicale noi sau modernizate.**  Prezentul indicator nu va include investiții de modernizare care se limitează strict la renovări pentru îmbunătățirea performanței energetice sau întreținere și reparații, precum și cele care se limitează la dotare.  **Modalitate de calcul:**  Modalitatea de calcul se efectuează astfel:   * La momentul depunerii cererii de finanțare – estimarea capacității unităților de asistență medicală noi sau modernizate sprijinite (activitate de tip ambulatoriu) * La momentul operaționalizării investițiile - (puse în utilizare) - realizarea capacității unităților de asistență medicală noi sau modernizate   Modalitatea de calcul este reflectată în **Anexa 2.1. ”Planificare țintă indicatori”/sheet planificare RCO69** cu indicații de completare pentru cele 2 momente, anume la depunerea cererii de finanțare și la operaționalizarea investiției.  **Atenție!**  Pentru acest indicator vă veți raporta strict la capacitatea care va face obiectul investiției (nu se va include în ținta indicatorului acea capacitate care nu face obiectul investiției).  **Raportare**   * Indicatorul se raportează o singura dată, la data când serviciile medicale respective ale unității medicale publice/ structurii sprijinite sunt **operaționale** (puse în utilizare). * La momentul raportării, solicitantul va raporta capacitatea **realizată** a unităților de asistență medicală noi/ extinse/ modernizate /reabilitate. De asemenea, vă rugăm să țineți cont de faptul că anumite coloane din **Anexa 2.1. ”Planificare țintă indicatori”/sheet planificare RCO69 nu se vor modifica la momentul raportării (fiind menținute valorile de la momentul planificării).**   Documentele care atestă operaționalizarea capacității nou construite/ extinse modernizate/ reabilitate: ex. *procesul verbal de recepție finală a lucrărilor, procese verbale de instalare, punere în funcțiune a echipamentelor și documentele care potrivit legii atestă faptul ca unitatea sanitară poate primi pacienți.*   * Stabilirea și raportarea indicatorului pe tip de regiune de dezvoltare se face funcție de localizarea ambulatoriului/ structurii publice care desfășoară activități medicale de tip ambulatoriu care beneficiază de investiție, respectiv fie regiunea mai dezvoltată București Ilfov, fie regiune mai puțin dezvoltată (și nu funcție de localizarea solicitantului/ partenerului) |

**Definiția indicatorului de rezultat**

| **Cod indicator** | **Denumire indicator** | **Unitate de măsură** | **Tip regiune** | **Definiții și modalitate de calcul** |
| --- | --- | --- | --- | --- |
| RCR73 | Număr anual de utilizatori ai unităților de asistență medicală noi sau modernizate | Persoane/ an | Regiuni mai puțin dezvoltate  Regiune mai puțin dezvoltată | **Definiție:**  Numărul de pacienți deserviți de unitatea de asistență medicală nouă sau modernizată **în decursul unui an de la finalizarea investiției (la un an de când investiția este operațională – poate primi pacienți**). O persoană poate fi luată în calcul de mai multe ori dacă utilizează facilitățile de mai multe ori (internări).  Indicatorul de referință (baseline) se referă la pacienții înregistrați care au fost deserviți cel puțin o dată de unitatea de asistență medicală în anul anterior începerii intervenției și poate fi zero pentru unitățile noi. În cazul Programului Sănătate, pentru aceste intervenții valoarea de referință este zero.  **Modalitate de calcul:**  Modalitatea de calcul o reprezintă suma pacienților deserviți de unitatea de asistență medicală sprijinită în decursul unui an de la operaționalizarea investițieicalculată **conform Anexei 2.1. ”Planificare țintă indicatori”/ sheet planificare RCR73.** Dacă o persoana a beneficiat de servicii medicale de mai multe ori în decursul unui an, indicatorul admite numărători multiple.  Modalitatea de calcul se efectuează astfel:   * **La** **momentul depunerii cererii de finanțare** – estimarea numărului anual de utilizatori ai unității de asistență medicală sprijinite * **La un an de la operaționalizarea investiției** (din momentul în care a fost pusă în utilizare) se va raporta numărul real efectiv anual de utilizatori ai unității de asistență medicală sprijinite   Modalitatea de calcul este reflectată în **Anexa 2.1. ”Planificare țintă indicatori”/sheet planificare RCR73** cu indicații de completare pentru cele 2 momente, anume: la depunerea cererii de finanțare și la un an de la operaționalizarea investiției.  **Atenție!**   * **Pentru acest indicator vă veți raporta strict la numărul de pacienți deserviți de unitatea de asistență medicală nouă sau modernizată** (nu se vor include în ținta indicatorului acei pacienți care beneficiază de infrastructura care nu face obiectul investiției). Ex cabinetele care nu au făcut obiectul investiției   **Raportare**   * **Se raportează o singură dată,** **la 1 an de la momentul în care unitatea/ structura sprijinită devine operațională** (în baza documentelor justificative). * Stabilirea și raportarea indicatorului de rezultat pe tip de regiune de dezvoltare se face funcție de localizarea ambulatoriului/ structurii publice care furnizează activități medicale de tip ambulatoriu care beneficiază de investiție, respectiv fie regiunea mai dezvoltată București Ilfov, fie regiune mai puțin dezvoltată (și nu funcție de localizarea solicitantului/ partenerului/ domiciliul pacientului) |
| 01PSR6[[1]](#footnote-1) | Utilizatori ai cabinetului stomatologic pe an | utilizatori/ an | Regiuni mai puțin dezvoltate  Regiune mai dezvoltată | **Definiție:**  Numărul de persoane/ pacienți care au beneficiat de servicii medicale în cabinetul stomatologic sprijinit prin proiect **în decursul unui an de la finalizarea investiției (la un an de când investiția este operațională – poate primi pacienți**). O persoană poate fi luată în calcul de mai multe ori dacă utilizează facilitățile de mai multe ori (vizite).  În cazul Programului Sănătate, pentru aceste intervenții valoarea de referință este zero.  **Modalitate de calcul:**  Modalitatea de calcul o reprezintă suma pacienților deserviți de unitatea de asistență medicală sprijinită în decursul unui an de la operaționalizarea investițieicalculată **conform Anexei 2.1. ”Planificare țintă indicatori”/ sheet planificare RCR73.** Dacă o persoană a beneficiat de servicii medicale de mai multe ori în decursul unui an, indicatorul admite numărători multiple.  Modalitatea de calcul se efectuează astfel:   * **La** **momentul depunerii cererii de finanțare** – estimarea numărului anual de utilizatori ai unității de asistență medicală sprijinite * **La un an de la operaționalizarea investiției** (din momentul în care a fost pusă în utilizare) se va raporta numărul real efectiv anual de utilizatori ai unității sprijinite   Modalitatea de calcul este reflectată în **Anexa 2.1. ”Planificare țintă indicatori”/sheet planificare RCR73** cu indicații de completare pentru cele 2 momente, anume: la depunerea cererii de finanțare și la un an de la operaționalizarea investiției.  **Atenție!**   * **Pentru acest indicator vă veți raporta strict la numărul de pacienți deserviți de cabinetul medical stomatologic care a beneficiat de investiție** (nu se vor include în ținta indicatorului acei pacienți care beneficiază de infrastructura care nu face obiectul investiției). Ex cabinetele care nu au făcut obiectul investiției   **Raportare**   * **Se raportează o singură dată,** **la 1 an de la momentul în care unitatea/ structura sprijinită devine operațională** (în baza documentelor justificative). * Stabilirea și raportarea indicatorului de rezultat pe tip de regiune de dezvoltare se face funcție de localizarea cabinetului stomatologic care beneficiază de investiție, respectiv fie regiunea mai dezvoltată București Ilfov, fie regiune mai puțin dezvoltată (și nu funcție de localizarea solicitantului/ partenerului/ domiciliul pacientului) |

1. Indicatorul va fi selectat doar de unitățile sanitare care includ și investiții în ambulatoriu în vederea furnizării de *servicii de asistență medicală stomatologică acordată copiilor, inclusiv copiilor cu nevoi speciale,* caz în care pot opta pentru o alocare de până la 4.250.000 euro/ proiect [↑](#footnote-ref-1)